สวัสดีค่ะ สอบถามค่ะคุณ ปกติกินยาคุมเมอซิลอนค่ะ แผง 28 เม็ด 21.40 ของวันพุธ 26 มค 65 กินยาคุม 21.40 วันพฤ 27 ลืมกินยา และช่วง 19.00-19.40 วันศุกร์ 28 มีเพศสัมพันธ์กับแฟนแล้วหลั่งในค่ะ จากนั้นนึกได้ก็เลยกินยาคุมเม็ดของวันพฤ 27 ค่ะ และช่วง 21.40 กินยาเม็ดของวันศุกร์ 28 ไปค่ะ ตามเวลาปกติ 21.40 วันเสาร์ 29 กินยา แต่มีดื่มแอลกอฮอล์ไปด้วยค่ะ ช่วง 23.00 และ 08.30 วันอาทิตย์ 30 มีเพศสัมพันธ์กับแฟนแบบหลั่งใน แต่ได้กินยาคุมช่วง 22.00 ค่ะ อย่างนี้แล้ว มีโอกาสท้องมั้ยคะ มีความกังวลใจค่ะ เนื่องจากกินยาแอคโนตินตลอดด้วยค่ะ เนื่องจากสั่ง ขอข้อมูลด้วยนะคะ ขอบค่ะ
สวัสดีค่ะ หากลืมทานยาคุมกำเนิดในวันพฤหัสบดี และมานึกออกในวันศุกร์ ก็ให้รีบทานเม็ดที่ลืมทันทีที่นึกได้ และทานเม็ดของวันศุกร์ตามเวลาเดิมปกติ คือ 21.40 น. ซึ่งหากได้ทำดังกล่าวไป ก็ถือว่าทำได้ถูกต้องแล้วค่ะ ส่วนประสิทธิภาพของยาคุมนั้น ก็จะถือว่าแทบไม่ได้ลดลงไป และการมีเพศสัมพันธ์ในวันศุกร์เดียวกันนั้น โอกาสในการตั้งครรภ์ถือว่ายังมีน้อยมากค่ะส่วนในวันเสาร์ หากได้มีการดื่มแอลกอฮอล์ไป แต่ไม่ได้มีอาเจียนตามมา ก็ไม่ได้มีผลต่อประสิทธิภาพของยาคุมค่ะสำหรับในวันอาทิตย์ หากได้ทานยาคุมเวลา 22.00 น. ซึ่งเลยกำหนดเวลาเดิมไปเพียง 20 นาที ก็ไม่ได้มีผลทำให้ประสิทธิภาพของยาคุมลดลงไปค่ะ ดังนั้น เมื่อมีเพศสัมพันธ์ โอกาสในการตั้งครรภ์ก็ถือว่ามีน้อยมากอยู่สำหรับยา acnotin คือตัวยา isotretinoin พบว่ามีปฏิกิริยากับฮอร์โมน estrogen และ progestin ซึ่งเป็นส่วนประกอบของยาคุมกำเนิดชนิดฮอร์โมนรวม และมีผลให้ระดับยาคุมกำเนิดในเลือดลดลงเล็กน้อยและอาจส่งผลให้ประสิทธิภาพของยาคุมกำเนิดลดลงได้ แต่ก็ถือว่าน้อยค่ะ ดังนั้น โดยรวมแล้ว โอกาสในการตั้งครรภ์ถือว่ายังมีน้อยอยู่ค่ะทั้งนี้ การทานยา acnotin ควรอยู่ในการติดตามดูแลจากแพทย์ เนื่องจากยามีความเป็นพิษต่อตับ หากทานต่อเนื่องนานๆ อาจอันตรายได้ รวมถึงทำให้ผิวหนังแห้ง ลอก และไวต่อแสง นอกจากนี้ อาจทำให้เกิดภาวะไขมันในเลือดสูง เกิดความผิดปกติทางจิต และหากทานติดต่อกันเป็นระยะเวลานาน มากกว่า 6 เดือน อาจทำให้ความหนาแน่นกระดูกลดลงได้ ดังนั้น ไม่ควรซื้อยาทานเอง ควรให้แพทย์สั่งและติดตามอาการใกล้ชิดค่ะ